# אולדרני

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אולדרני

תאור הדגל | תאור הסמל

עיר בירה | סנט אן
מעמד | חלק מהביליוויק של גרנסי, מושבת כתר של בריטניה
שפה רשמית | אנגלית
ראש הממשלה | סר נורמן בראוז
אוכלוסייה | 2,400
מטבע | ליש"ט אלדרני

אולדרני (באנגלית: Alderney בצרפתית: Aurigny באורנייזית: Aoeur'gny ) הינו הצפוני באיי התעלה. האי מהווה מושבת כתר של בריטניה וחלק מהביליוויק של גרנסי.

האי אולדרני הוא השלישי בגודלו באיי התעלה. אורכו 5 ק"מ ורוחבו 3 ק"מ. האי ממוקם 16 ק"מ מערבית לנורמנדי שבצרפת, 32 ק"מ צפונית לגרנסי, ו-96 ק"מ מחופי אנגליה. בשל מבנה התעלה האנגלית האי הוא הקרוב ביותר הן לצרפת והן לאנגליה מבין איי התעלה.

באי מתגוררים כ- 2,400 תושבים המכונים "לפינס" (lapins ) על שם סוג של ארנבות המצויות באי.

## [עריכה] מקור השם

מקור השם אינו ברור. בלטינית נקרא האי בשם "רידונה" (Riduna ) ועל כן גם היום, אף כי לעיתים נדירות, מכונים תושבי האי רידוניאנים (Ridunian ). יתכן וקיים בילבול בשמות (בשל חוסר דיוק בתיאור המקומות מהתקופה הרומית, והכוונה בשים רידונה היא לאי טאטיהו ואילו אולדרני הוא בעצם האי שהיה מכונה בלטינית "סרמיה" (Sarmia). השם אולדרני (Alderney/Aurigny ) הוא שם גרמני או קלטי - ויתכן שמדובר בשימוש במילה הנורדית Adreni או Alrene שמשמעה "האי ליד החוף". יתכן שמקור השם במילים הנורדיות "אלדה" (alda) שמשמעה גל גבוה (גל מסוג "סוול"), "רינה" (renna ) שמשמעה "זרם חזק" ו- "אוי" או "אי" (oy או ey ) שמשמעה אי.

## [עריכה] היסטוריה

בדומה לשאר איי התעלה, אולדנרי נוצרה בסוף התקופה הנאוליטית כשמפלס מי הים הצפוני עלה ונוצרה התעלה האנגלית.

בשנת 1204 החליטו תושבי האי על נאמנותם לשליט האנגלי (שהיה אז דוכס נורמנדי ולא לשלט הצרפתי. מאז החלטה זו היה האי תחת שליטה אנגלית אולם לא התרחשו בו אירועים בעלי חשיבות על ההחלטה לבצר את האי במאה ה-19, ולהקים באי נמל אטרטגי בקירבת צרפת. בעיקבות החלטה זו הובאו לאי מספר רב של פועלים אנגליים ואירים שעסקו בבניין הביצורים והוצב באי כוח צבאי אנגלי. הגירה זו הביאה לאנגליקניזציה של התרבות המקומית. הנמל מעולם לא הושלם - למעט שובר הגלים שתוכנן על ידי המהנדס ג'יימס וואקר.

מושלי האי ירשו את תפקידם עד שנת 1825 בה המושל ג'ון לה מסורייר ויתר על תפקידו, והאי הפך למדינה.

במלחמת העולם השנייה נכבש האי על ידי גרמניה הנאצית, אולם מספר ימים לפני הפלישה פונו כמעט כל תושבי האי (נותרו רק 2% מהתושבים). הגרמנים בנו מחנות ריכוז על האי. כל מחנה ריכוז כונה בשם אחד מאיי פריזיה: "נורדרני" (Norderney) שהיה ממוקם בקרבת סאי (Saye), "בורקום" (Borkum) בפלאט סאלין (Platte Saline), "סילט" (Sylt) בלה פולר (La Foulère) ו"הליגולנד" (Heligoland). הגרמנים שיכנו במחנות אלה שבויים ועובדי כפייה וכפו עליהם לבנות בונקרים וביצואים ברחבי האי.

בשנת 1942 מחנה נורדרני בו שוכנו שבויי מלחמה רוסים ופולנים, ומחנה סילט בו שוכנו יהודים הועברו לשליטת ה-אס אס, והיו תחת פיקודו של האופסטרמפירר מקס ליסט. בתקופה בה ליסט שלט במחנות 700 אסירים הוצאו להורג. בשנת 1944 נסגרו המחנות והאסירים שנותרו בחיים הועברו לגרמניה. הקצין הגרמני שפיקד על המחנות לאחר סגירתם - אוברסט שוואלם (Oberst Schwalm)דאג לשרוף את המחנות ולהשמיד את כל התיעוד שהיה באי באשר לתפקידם ולמה שאירע בהם. האי שוחרר על ידי בעלות הברית ב-16 במאי 1945. המחנה של החיילים הגרמנים באולדנרי נכנע שבוע לאחר כניעת החיילים ביתרת איי התעלה והייה חיל המוצב האחרון באירופה שנכנע לבעלות הברית. תושבי האי שבו לאי בדצמבר 1945.

נמל בריי

בשנתיים שלאחר תום מלחמת העולם היה האי חווה קיבוצית - העובדים קיבלו משכורות מרווחי החווה, וביתרת הרווחים נעשה שימוש לשיקום האי. התושבים המקומיים התנגדו לצורת שלטון זו ורצו לקבל שוב שליטה באדמותיהם. בעיקבות מחאתם הועבר ב-1 בינואר 1949 "חוק ממשלת אולדרני" ("Government of Alderney Law 1948") שקבע את שיטת הבחירות במדינת אולדרני והקים את מערכת המשפט המקומית (וכן קבע את אופן הטלת המיסים - שלא היו מוטלים על תושבי האי עד לשנה זו).

בשל אוכלוסיית האי הקטנה סברה ממשלת בריטניה כי תושבי האי לא יוכלו לקיים את שירותי הנמל ושדה התעופה ברמה נאותה ולכן נקבע שהמיסים יועברו לביליוויק של גרנסי וינוהלו על ידי דרנסי.

במהלך המאה ה-20 התגברה המגמה של האנגליקניזציה של האי ובמהרה שפת האי - אורנייזית נשכחה.

## [עריכה] כלכלה

עיקר כלכלת האי מתבססת על תיירות ופיננסים.

## [עריכה] פוליטיקה

באי קיים בית מחוקקים בשם "מדינת אולדרני" (The States of Alderney ). כמו כן האי שולח שני נציגים לבית המחוקקים באי גרנסי - מדינות גרנסי (States of Guernsey). מקור מוסד "מדינת אולבני" בימי הביניים, ובית מחוקקים זה כולל נשיא הנבחר מידי 4 שנים ועשרה נציגים הנבחרים מידי שנתיים לתקופה של ארבע שנים (כל שנתיים נבחרים מחצית הנציגים). נשיא אולדנרי הוא סר נורמן בראוז.

כל האי מהווה אזור בחירה אחד.

עד הרפורמה שנעשתה בשנת 1948, המועצה הייתה מורכבת מהנציגים הבאים:

- המשנה למושל של גורנסי
- השופט של האי, הממונה על ידי המלך או המלכה של בריטניה
- ששה נבחרים (מכונים "ג'וראט" -Jurat)
- קציני חצר אולדרני.
- 4 נציגים נבחרים המכונים דוזאיניירס (Douzainiers)
- 3 נבחרי ציבור.

## [עריכה] גאוגרפיה

הביליוויק של גרנסי. אולדרני נמצאת בצפון מזרח

.

אולדרני, בדומה ליתר איי התעלה הינה אי בו יש צוקים גבוהים וסביבם חופי חולות. האקלים באי ממוזג, והקיצים חמים יותר מאשר בבריטניה עצמה. האיים באי מועטים - מאחר ומרבית העצים נכרתו על ידי החיילים הגרמנים במלחמת העולם השנייה.

באי צימחייה ובעלי חיים יחודיים כגון הקיפוד הבלונדיני וכן הבקר הייחודי לאי - בקר אולדרני.

## [עריכה] תחבורה

הגישה לאי מתבצעת באמצעות טיסות מבורנמאות', סאות'האמפטון, גרנסי וג'רסי. מעבורות מובילות נוסעים לצרפת ולאיי התעלה האחרים.

באי קיימת מסילת ברזל - רכבת אולדרני - מסילת הברזל היחידה באיי התעלה.

סביב חופי האי נמצאות שוניות רבות שהביאו לטביעת ספינות רבות לאורך ההיסטוריה.

## [עריכה] תרבות

תצלום אוויר של אולדרני

באי הייתה מדוברת שפה בשם אורנייזית (Auregnais) - דיאלקט נורמני שנשכח במהלך המאה ה-20. כיום שפת הדיבור באי היא אנגלית (אף שבעבר דיברו התושבים גם צרפתית, וזו אף הייתה אחת מהשפות הרשמיות עד שנת 1966 אולם במחצית השנייה של המאה -20 פסק השימוש בה והפסיקו ללמדה בבתי הספר באי עד שנשכחה).

### [עריכה] שבוע אולדרני

שבוע אולדרני נחגג מידי שנה בחודש אוגוסט, החל מיום השני הראשון של החודש למשך מספר ימים. במהלך חגיגה זו נערכות תהלוכות, מצעדי לפידים וירי זיקוקים, וכן נערכים באי קונצרטים.

## [עריכה] ספורט

גולף ודייג הם ענפי הספורט הפופולריים ביותר באי.

## [עריכה] תיירות

בשל אופיו השקט והמבודד של האי נהגו לבוא לאי ידוענים רבים ובהם מפיק להקת "החיפושיות" ג'ורג' מרטין והשחקנים ג'ולי אנדרוס.

## [עריכה] קישורים חיצוניים

- אתר רשמי של אולדרני
- שפת אולדרני
- מצודת אולדרני

איי התעלה

ביליוויק ג'רזי: ג'רזי • מינקווירס ואקרהוס

ביליוויק גרנסי: גרנסי • אולדרני • סרק • הרם • ג'ת'ו • ליהו • ברצ'ו • בורהו • קסקטס

מדינות אירופה

אוסטריה · אוקראינה · אזרבייג'ן[1] · איטליה · איסלנד · אירלנד · אלבניה · אנדורה · אסטוניה · ארמניה[2] · בולגריה · בלגיה · בלארוס · בוסניה והרצגובינה · בריטניה · גאורגיה[1] · גרמניה · דנמרק · הולנד · הונגריה · הרפובליקה הצ'כית · ותיקן · יוון · לוקסמבורג · לטביה · ליטא · ליכטנשטיין · מולדובה · מונאקו · מונטנגרו · מלטה · מקדוניה · נורבגיה · סן מרינו · סלובניה · סלובקיה · ספרד · סרביה · פולין · פורטוגל · פינלנד · צרפת · קזחסטן[1] · קפריסין[2] · קרואטיה · רומניה · רוסיה[1] · שבדיה · שווייץ · תורכיה[1]

שטחים תלויים: אקרוטירי ודקליה [2] · איי פארו · גיברלטר · גרנסי · יאן מאיין · ג'רזי · האי מאן · סבאלברד

הערות: 1. ^ חלק משטח המדינה נמצא באסיה. 2. ^ מבחינה גיאוגרפית נמצאת באסיה ,אך נחשבת חלק מאירופה מסיבות היסטוריות.

מקור: http://he.wikipedia.org../../../%D7%90/%D7%95/%D7%9C/%D7%90%D7%95%D7%9C%D7%93%D7%A8%D7%A0%D7%99.html

קטגוריות: איים | איי התעלה | איים באוקיינוס האטלנטי | גרנסי | אולדרני

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Dansk
- Deutsch
- Esperanto
- Español
- Suomi
- Français
- Galego
- Magyar
- Bahasa Indonesia
- Italiano
- 日本語
- Nederlands
- Norsk (bokmål)
- Nouormand
- Polski
- Português
- Русский
- Simple English
- Slovenčina
- Svenska